करगिल संघर्ष में भारत की जीत, हर साल 26 जुलाई को विजय दिवस के तौर पर मनाई जाती है. फ़ेसबुक पर #KargilVijayDiwas हैशटैग के साथ टॉप ट्रेंड है.इस मौके पर पिछले 24 घंटों में बहुत से कई लोगों ने युद्ध में मारे गए भारतीय सैनिकों को श्रद्धांजलि दी है. इनमें राष्ट्रीय स्वयंसेवक संघ, सांसद राजीव चंद्रशेखर, गुजरात की मुख्य मंत्री आनंदी बेन पटेल, फ़िल्म कलाकार नेहा धूपिया भी शामिल हैं.हॉलीवुड फ़िल्म द इक्सपेंडेबल्स 3 की रिलीज़ से लगभग तीन हफ्ते पहले ही लीक हो जाने की ख़बर फ़ेसबुक पर सुर्खियां बटोर रही है.फ़िल्म में सिल्वेस्टर स्टेलॉन, आर्नोल्ड श्वाज़नेगर, विल स्मिथ, जेट ली और वेस्ली स्नाइप्स जैसे नामी-गिरामी अभिनेता नज़र आएंगे.फ़ेसबुक पर जहां कुछ लोग इस फ़िल्म के लीक होने या फिर इसे देखने की बात कह रहे हैं तो वहीं एक जनाब ने ‘जनहित’ में कहा है कि फ़िल्म को देखने वाली पोस्ट डालने वाले इसे डिलीट कर दें वरना फ़िल्म कंपनी उन पर मुक़दमा कर सकती है.बात अगर ट्विटर की करें तो सहारनपुर में हुए दंगे #SaharanpurRiots के बारे में टिप्पणियां और ख़बरें और तस्वीरें लगातार पोस्ट की जा रही हैं.भारत और इंग्लैंड के बीच तीसरे क्रिकेट टेस्ट मैच में पंकज सिंह का डेब्यू भी दोपहर होते-होते ट्विटर पर ट्रैंड करना शुरू हो गया.इसके अलावा सलमान ख़ान की नई फ़िल्म ‘किक’ के बारे में भी #DevilRulingTheBoxOffice और #Kick हैशटैग के साथ ट्रैंड कर रही है. ट्वीट्स में फ़िल्म की पहले दिन की कमाई, इसके गाने और सलमान ख़ान के बारे में बातें हो रही हैं.और आखिर में बात एक दिलचस्प ट्वीट की....भारतीय विदेश मंत्रालय के प्रवक्ता सैयद अकबरुद्दीन ने 



@MEA पर एक तस्वीर डाली है जिसमें विमान के अंदर भारत की विदेश मंत्री सुषमा स्वराज, विदेश सचिव सुजाता सिंह और आर्थिक मामलों की सचिव सुजाता मेहता दिख रही हैं.ट्वीट है, "भारतीय कूटनीति में शीर्ष पर महिलाएं! मंत्री सुषमा स्वराज, विदेश सचिव सुजाता सिंह और आर्थिक मामलों की सचिव सुजाता मेहता."(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)